Case ID: 1079582
Sentence 0: TƏSVİRİ HİSSƏ İddiaçı cavabdeh Azərbaycan Respublikası Əmək və Əhalinin Sosial Müdafiəsi Nazirliyi yanında Xüsusi Şərtlərlə Təyinat İdarəsinə qarşı iddia ərizəsi ilə 1 saylı Bakı İnzibati-İqtisadi Məhkəməsinə müraciət edərək, Azərbaycan Respublikasının ərazi bütövlüyü uğrunda Qarabağ müharibəsində iştirak etdiyini, döyüş əməliyyatlarında ciddi yaralandığını, Azərbaycan Respublikasının Müdafiə Nazirliyi tibbi-sosial ekspert komissiyasının rəyinə, o cümlədən “Əmək Pensiyaları haqqında” Qanunun 11.2.1-ci maddəsinə əsasən (ömürlük) 2-ci qrup Qarabağ əlili statusunu aldığını, əlillik üzrə təqaüdü cavabdeh İdarədən aldığını, həmçinin Azərbaycan Respublikası Qanunvericiliyinin tələblərini pozaraq, cavabdeh qanunsuz və əsassız olaraq onu təqaüdə edilən əlavəni almaq hüququndan məhrum etdiyini, əvvəllər bu artımı Azərbaycan Respublikası “Hərbi qulluqçuların pensiya təminatı barədə” Qanununun 15-ci maddəsinə, daha sonra isə 19.1.7.2-ci maddəsinə əsaslanaraq ona aid etmədiyini, Qanunun 19-cu maddəsinin (24.04.18-ci il tarixli 1078 saylı redaksiyada) məzmununa görə əlillik qrupundan asılı olaraq müvafiq əlavələrin əmək pensiyalarına hesablanmalı olduğunu, cavabdehin öz mübahisəli hərəkətləri ilə xx.xx.2002-ci il tarixli, 404 saylı “Azərbaycan Respublikasında insan hüquq və azadlıqlarının həyata keçirilməsinin tənzimlənməsi barədə” Konstitusiya Qanununun tələblərini pozduğunu bildirərək, cavabdeh tərəfindən ona vurulan zərərin birdəfəlik və tam kompensasiya ödənişi üzrə cavabdehin üzərinə öhdəliyin qoyulmasını və Azərbaycan Respublikası Konstitusiyasının 38-ci maddəsini, MM-nin 21.1, 1097.1, 11.00 və 11.15-ci maddələrinin tələblərinə, həmçinin Ali Məhkəmənin xx.xx.2008-ci il tarixli 7 saylı Plenum qərarına əsasən və ədalətlilik prinsipini rəhbər tutaraq, o cümlədən pensiya ödənişlərinin tam həcmdə ödənilməməsinə görə keçirdiyi mənəvi sarsıntı və məyusluğu fiziki cəhətdən yorğun və xəstə İİ qrup müharibə əlilinə münasibətdə cavabdehin qanunsuz hərəkətləri səbəbindən 1.000 manat mənəvi zərərin ödənilməsi üçün xeyrinə ödənilməsini xahiş etmişdir.